CELEX: 62011TN0137
Language: lt
Date: 2011-03-11 00:00:00
Title: Byla T-137/11: 2011 m. kovo 11 d. pareikštas ieškinys byloje Guiai Bi Poin prieš Tarybą

30.4.2011   
            
            
               LT
            
            
               Europos Sąjungos oficialusis leidinys
            
            
               C 130/22
            
         2011 m. kovo 11 d. pareikštas ieškinys byloje Guiai Bi Poin prieš Tarybą
   
   (Byla T-137/11)
   2011/C 130/42
   Proceso kalba: prancūzų
   
      Šalys
   
   
      Ieškovas: Georges Guiai Bi Poin (Abidžanas, Dramblio Kaulo Krantas), atstovaujamas advokato G. Collard
   
      Atsakovė: Europos Sąjungos Taryba
   
      Ieškovo reikalavimai
   
   Ieškovas Bendrojo Teismo prašo:
   
               —
            
            
               Pripažinti, kad 2011 m. sausio 14 d. Tarybos reglamentas (ES) Nr. 25/2011 ir 2011 m. sausio 14 d. Tarybos sprendimas 2011/18/BUSP, 2011 m. sausio 15 d. paskelbti Europos Sąjungos oficialiajame leidinyje, tiek, kiek susiję su ieškovu Georges GUIAI BI POIN, nėra pagrįsti faktais.
            
         
               —
            
            
               Todėl:
               
                           —
                        
                        
                           panaikinti 2011 m. sausio 14 d. Tarybos reglamentą (ES) Nr. 25/2011 ir 2011 m. sausio 14 d. Tarybos sprendimą 2011/18/BUSP,
                        
                     
                           —
                        
                        
                           nepatenkinus pirmesniojo reikalavimo, nurodyti išbraukti Georges GUIAI BI POIN pavardę iš sąrašų, pridėtų prie minėto reglamento ir minėto sprendimo.
                        
                     
         
      Ieškinio pagrindai ir pagrindiniai argumentai
   
   Grįsdamas ieškinį, ieškovas nurodo du pagrindus.
   
               1.
            
            
               Pirmasis pagrindas susijęs su pareigos motyvuoti pažeidimu, nes ieškovo įtraukimas į asmenų ir subjektų, kuriems taikomos ribojančios priemonės, sąrašą motyvuojamas stereotipais, nenurodant jokio aiškaus faktinio pagrindo, kuriuo remiantis būtų galima įvertinti, ar ieškovas pagrįstai įtrauktas į minėtus sąrašus.
            
         
               2.
            
            
               Antrasis pagrindas susijęs su akivaizdžia vertinimo klaida, nes:
               
                           —
                        
                        
                           ieškovas kaltinamas atsisakęs pripažinti demokratiškai išrinkto prezidento M. A. Ouattara valdžią, nors ieškovas, kaip kariškis, negalėjo nepaklusti savo šalies konstitucinėms institucijoms, kurios išrinktu prezidentu paskelbė M. L. Gbagbo, ir
                        
                     
                           —
                        
                        
                           ieškovas kaltinamas sunkiais žmogaus teisių ir tarptautinės humanitarinės teisės pažeidimais, nors Tarptautinis Baudžiamasis Teismas, kurio jurisdikciją pripažįsta Dramblio Kaulo Kranto Respublika, ieškovui kaltinimų nepateikė.